తెలంగాణలో మహిళా తహసీల్దార్ దారుణహత్య WATCH LIVE TV
'ఇండోపాక్ క్రికెట్ సిరీస్'కు నవాజ్ ఓకే!
దాయాది దేశం పాకిస్థాన్ తో భారత్ మరోమారు క్రికెట్ మైదానంలో తలపడే అవకాశాలు కనిపిస్తున్నాయి.
TNN | Updated:
Nov 26, 2015, 06:57PM IST
దాయాది దేశం పాకిస్థాన్ తో భారత్ మరోమారు క్రికెట్ మైదానంలో తలపడే అవకాశాలు కనిపిస్తున్నాయి. మనతో క్రికెట్ ఆడటానికి పాక్ క్రికెట్ బోర్డ్ చేసుకున్న విన్నపానికి ఆ దేశ ప్రధాని నవాజ్ షరీఫ్ సానుకూలంగా స్పందించారు. మ్యాచ్ ఆడేందుకు గ్రీన్ సిగ్నల్ ఇచ్చారు. పాక్ తో క్రికెట్ ఆడేందుకు మన దేశ క్రికెట్ బోర్డ్ బీసీసీఐ కూడా కేంద్రాన్ని అనుమతి కోరిన సంగతి తెలిసిందే. శ్రీలంక గడ్డపై భారత్ తో క్రికెట్ ఆడేందుకు అనుమతించాలని తాము చేసిన విన్నపానికి నవాజ్ అంగీకరించారని.. ఇందుకు అనుమతిని మంజూరు చేశారని పీసీబీ చైర్మన్ షహారియార్ ఖాన్ పీటీఐకు చెప్పారు. తీవ్రవాదుల నుండి ముప్పు పొంచి ఉన్న కారణంగా విదేశీ జట్లు ఏవీ పాక్ గడ్డపై అడుగుపెట్టేందుకు సుముఖంగా లేవు. అలాగే, భారతదేశంలోకి పాకీలు అడుగుపెట్టాలన్నా కూడా వారికి మన క్రికెట్ అభిమానులు ముచ్చెమటలు పోయిస్తారు. కొన్ని జాతీయవాద సంస్థలు కూడా పాక్ రాకను భారత్ లో ఇష్టపడవు. ఈ నేపథ్యంలో శ్రీలంకలో క్రికెట్ ఆడితే ఎవరికీ ఎటువంటి ఇబ్బంది ఉండదనే యోచన చేశారు.